Diari Oficial de la Generalitat Valenciana


Sumari del DOGV 6096, del 07-09-2009 (2009/9765)

RESOLUCIÓ de 10 d'agost de 2009, de la presidenta de l'Institut Valencià de l'Audiovisual Ricardo Muñoz Suay, per la qual es convoca un concurs públic per a la concessió d'ajudes per al desplegament de projectes de llargmetratges de ficció, animació i documentals, pel·lícules per a televisió i sèries de televisió en valencià a la Comunitat Valenciana l'any 2009.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6096

Data del DOGV
:   07-09-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/9765


Data del document
:   10-08-2009

Organisme emissor
:   Institut Valencià de L'Audiovisual i de la Cinematografia Ricardo Muñoz Suay

Tipus de document
:   Resolució

Anàlisi jurídica

 Descriptors 

:   * suport econòmic
    * producció audiovisual
    * ajuda pública

RESOLUCIÓ de 10 d'agost de 2009, de la presidenta de l'Institut Valencià de l'Audiovisual Ricardo Muñoz Suay, per la qual es convoca un concurs públic per a la concessió d'ajudes per al desplegament de projectes de llargmetratges de ficció, animació i documentals, pel·lícules per a televisió i sèries de televisió en valencià a la Comunitat Valenciana l'any 2009. [2009/9765]
Amb el propòsit d'impulsar la creació d'obres audiovisuals a la Comunitat Valenciana, l'Institut Valencià de l'Audiovisual Ricardo Muñoz Suay (IVAC) establix, entre els seus principals objectius, el suport al sector audiovisual valencià per mitjà de la concessió d'ajudes al desplegament i preparació de projectes de llargmetratges de ficció, animació i documentals, pel·lícules per a televisió i sèries de televisió. Per tot això i d'acord amb l'article 49 de la Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, per la qual es va aprovar l'Estatut d'Autonomia de la Comunitat Valenciana, d'acord amb la Llei 15/2007, de 27 de desembre de 2007, de Pressupostos de la Generalitat per a l'exercici 2008 (DOCV núm. 5.670, del 31 de desembre de 2007), fent ús de les facultats que em conferix la Llei 5/1998, de 18 de juny, de Creació de l'Institut Valencià de l'Audiovisual Ricardo Muñoz Suay, i atenent el que disposen la Llei 38/2003, de 17 de novembre, General de Subvencions, i la Llei 1/2006, de 19 d'abril, de la Generalitat, del Sector Audiovisual, resolc:
Primer
Es convoca un concurs públic per a la concessió d'ajudes per al desplegament de projectes de llargmetratges de ficció, animació i documentals, pel·lícules per a televisió i sèries de televisió en valencià a la Comunitat Valenciana, i s'aproven les bases i els annexos pels quals s'han de regir les ajudes.
Segon
L'import global màxim de les ajudes és de 120.000 €, que s'han d'abonar a càrrec de la línia SE000108 del capítol IV del pressupost de l'any 2009 de l'Institut Valencià de l'Audiovisual Ricardo Muñoz Suay.
Tercer
En compliment del que disposen els articles 3.4 i 7.4 del Decret 147/2007, de 7 de setembre, del Consell, la present convocatòria d'ajudes no necessita ser notificada a la Comissió Europea, ja que no complix tots els requisits de l'article 87.1 del Tractat de la CE, atés que les ajudes s'acullen al règim de minimis i pel seu import no suposen un falsejament de la competència que afecte els intercanvis comercials entre estats membres. Esta resolució no podrà aplicar-se a les empreses que operen en els sectors determinats en el punt 1 de l'article 1r del Reglament 1998/2006 de la Comissió, de 15 de desembre de 2006. L'ajuda total per este concepte de minimis, concedida a qualsevol empresa, no podrà excedir els 200.000 € en un període de tres exercicis fiscals. El centre gestor haurà d'haver comprovat que no se supera el límit mencionat en l'apartat anterior.
Quart
La present resolució produirà efectes des de l'endemà de la publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició ha d'interposar-se davant de la presidenta de l'Institut Valencià de l'Audiovisual Ricardo Muñoz Suay, en el termini d'un mes a comptar des de l'endemà de la publicació de la present resolució.
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació de la present resolució.
València, 10 d'agost de 2009.- La presidenta de l'Institut Valencià de l'Audiovisual Ricardo Muñoz Suay: Trinidad María Miró Mira.
ANNEX I
Bases reguladores de la convocatòria pública per a l'adjudicació d'ajudes al desplegament de projectes de llargmetratge, destinats a les sales d'exhibició cinematogràfica, de ficció, animació i documentals, pel·lícules per a televisió i sèries de televisió en valencià a la Comunitat Valenciana l'any 2009.
1. Objecte i característiques
Estes ajudes tenen com a objecte donar suport a la preparació de projectes de llargmetratge, destinats a les sales d'exhibició cinematogràfica, de ficció, animació i documentals, pel·lícules per a televisió i sèries de televisió en valencià, siga a partir d'una idea original o d'una adaptació. S'entén per desplegament de projecte l'elaboració d'un guió i el conjunt d'operacions que precedixen el rodatge d'una producció audiovisual. No es podrà concedir més d'una ajuda per sol·licitant.
Es concediran un màxim de quatre ajudes de 18.000 € cada una per al desplegament de projectes de llargmetratges de ficció i animació; del dit import, 12.000 € correspondran a l'autor o autora del guió i 6.000 € a l'empresa productora que desplegue el projecte.
Es concedirà un màxim d'una ajuda de 14.000 € per al desplegament de projectes de llargmetratges documentals; del dit import, correspondran 8.000 € a l'autor o autora del guió i 6.000 € a l'empresa productora que desplegue el projecte.
Es concediran un màxim de dos ajudes de 12.000 € cada una per al desplegament de projectes de pel·lícules per a televisió; del dit import, correspondran 9.000 € a l'autor o autora del guió i 3.000 € a l'empresa productora que desplegue el projecte.
Es concedirà un màxim d'una ajuda de 10.000 € per al desplegament de projectes de sèries de ficció per a televisió; del dit import, correspondran 8.000 € a l'autor o autora de la bíblia de la sèrie i 2.000 € a l'empresa productora que desplegue el projecte. Es podran presentar projectes de sèries amb les característiques següents: sèrie diària de 65 capítols i de 30 minuts de duració cada capítol, i sèrie setmanal de 13 capítols i de 50 minuts de duració cada capítol.
2. Consideració d'ajuda de minimis
Les ajudes concedides per mitjà d'esta orde s'acullen al règim de minimis establit en el Reglament (CE) núm. 1998/2006 de la Comissió, de 15 de desembre de 2006 (DOUE núm. L 379, de 28.12.2006), relatiu a l'aplicació dels articles 87 i 88 del Tractat a les ajudes de minimis.
En cap cas estes ajudes podran superar l'import màxim total per beneficiari de 200.000 € durant un període de tres exercicis fiscals, ni individualment ni com a resultat de l'acumulació amb altres ajudes de minimis concedides al mateix beneficiari, conforme al Reglament (CE) núm. 1998/2006 de la Comissió.
Sense perjuí de tot això, serà possible l'acumulació d'un altre tipus d'ajudes per a la mateixa acció subvencionada, excepte si l'acumulació conduïx a una intensitat de l'ajuda superior a l'establida per a les circumstàncies concretes de cada cas en un reglament d'exempció per categories o en una decisió adoptada per la Comissió.
A l'efecte del control de les ajudes concedides a l'empara del Reglament de minimis, l'IVAC mantindrà un registre detallat d'esta i de totes les altres subvencions que s'acullen a la regla de minimis.
3. Beneficiaris
3.1. Dins dels límits pressupostaris i d'acord amb les condicions i els criteris que s'establixen en estes bases, poden obtindre estes ajudes les empreses de producció associades temporalment amb autors amb residència administrativa a la Comunitat Valenciana per a desplegar un projecte de llargmetratge, una pel·lícula per a televisió o una sèrie de ficció de televisió. Les empreses productores hauran d'estar inscrites en el Registre Administratiu d'Empreses Audiovisuals de la Comunitat Valenciana, amb dades actualitzades, abans que finalitze el termini de presentació de sol·licituds.
3.2. Els projectes sol·licitants hauran de complir els requisits per a poder obtindre la consideració d'obres audiovisuals i cinematogràfiques valencianes d'acord amb l'article 10 de la Llei 1/2006, de 19 d'abril, de la Generalitat, del Sector Audiovisual. Seran desestimats els projectes que no complisquen les condicions per a obtindre la consideració d'obres audiovisuals i cinematogràfiques valencianes, les quals hauran de ser acreditades pel sol·licitant en el projecte. Els projectes beneficiaris hauran de sol·licitar i obtindre, una vegada realitzats, el certificat o títol d'obra audiovisual i cinematogràfica valenciana. En cas de no fer-ho, se'ls revocaran les ajudes concedides.
4. Sol·licituds
4.1. El termini de presentació de sol·licituds serà de quinze dies hàbils a partir de l'endemà de la publicació de la resolució en el Diari Oficial de la Comunitat Valenciana.
4.2. Les sol·licituds s'han de formalitzar en el model d'instància (annex II), que es troba disponible en la pàgina web de l'IVAC (www.ivac-lafilmoteca.es) i a les dependències administratives de l'IVAC, i s'ha d'acompanyar de la documentació següent:
a) Fotocòpia del DNI i certificat d'empadronament de l'autor o autora del guió.
b) Declaració responsable de l'administrador/a de l'empresa productora en què se certifique que la documentació que figura a continuació es troba en l'expedient corresponent a l'empresa en el Registre Administratiu d'Empreses Audiovisuals de la Comunitat Valenciana, i en què se'n declare també la vigència i que les dades contingudes en l'expedient no han variat: fotocòpia del DNI de la persona que actua com a representant de l'empresa i un document acreditatiu que està facultada per a l'exercici de la representació, conforme a l'article 32 de la Llei 30/1992, de Règim Jurídic de les Administracions Públiques i del Procediment Administratiu Comú, i el CIF de l'empresa.
c) Còpia original del contracte entre l'autor o autora del guió i l'empresa productora en què es reflectisca l'associació temporal de les dos parts i el compromís de l'autor o autora de cedir els drets sobre el guió acabat a la productora per a la realització de la pel·lícula.
d) En el cas que el guió del projecte es base en una obra literària preexistent, haurà de presentar-se un acord entre la productora i l'autor o autors de l'obra en què s'establisquen les condicions de l'opció i del futur contracte de cessió de drets, o, en el cas que ja s'haja firmat el contracte definitiu, una còpia original.
e) Declaració que acredite el compromís de l'empresa productora de la realització d'una producció basada en el guió del projecte desplegat. Declaració que el projecte encara no ha sigut desplegat, subscrita per l'autor o autora i l'empresa productora.
f) Declaració de les subvencions, les ajudes, els ingressos o els recursos sol·licitats, percebuts o concedits i per percebre d'altres administracions o institucions públiques i privades per a la mateixa finalitat, en què se'n justifique documentalment l'import.
g) Declaració responsable de no concórrer en cap de les prohibicions per a obtindre la condició de beneficiari especificades en el punt 2 de l'article 13 de la Llei 38/2003, de 17 de novembre, General de Subvencions, segons el model que s'inclou com a annex III d'esta convocatòria.
h) Dades bancàries, número de compte, agència i nom de l'entitat on els sol·licitants desitgen rebre l'ajuda en cas de ser-los concedida. És necessari que els titulars dels comptes siguen l'empresa i l'autor o autora sol·licitants de la subvenció (annex II).
i) Sis exemplars del projecte amb la documentació següent en valencià:
- Llargmetratges i pel·lícules per a televisió: sinopsi argumental, amb un màxim de cinc folis a doble espai, i un tractament audiovisual del projecte d'un mínim de quinze folis i un màxim de quaranta folis. Sèries de ficció per a televisió: idea de la sèrie d'una extensió mínima de vint folis i màxima de trenta, que haurà d'incloure: concepte de la sèrie, sinopsi, descripció de personatges, descripció argumental.
- Memòria explicativa del projecte d'escriptura, subscrita per l'autor o autora del guió i la productora, en què figure el pla financer, el disseny de producció, el desplegament i el plantejament econòmic del projecte, que en demostre la viabilitat.
- Historial de l'empresa productora i de les persones que tinguen la condició de productor executiu, guionista i director.
- Pressupost previst per a la preparació del projecte.
- Qualsevol altra dada o document relacionat amb el projecte objecte de la sol·licitud que els interessats consideren convenient aportar.
Dels sis exemplars, un s'ha de presentar en suport de paper i els altres cinc en suport CD-ROM o DVD. Els documents poden presentar-se en format PDF protegit (amb possibilitat d'imprimir el document). Les imatges poden presentar-se en format JPG. Els vídeos poden presentar-se en format Windows Media Video (WMV). Els àudios podran presentar-se en format Windows Media Audio (WMA). Si en els CD-ROM o DVD falta alguna documentació de la requerida en el punt 4.2.i, es considerarà no presentada i no es tindrà en compte per a la valoració. En la mateixa situació es trobaran els CD-ROM o DVD que continguen una informació que no siga accessible per als membres de la comissió.
j) Declaració responsable de compliment de la normativa sobre integració laboral de persones amb discapacitat, o, si és el cas, l'exempció de la dita obligació, d'acord amb el que disposen l'article 7 de la Llei 11/2003, de 10 d'abril, de la Generalitat, sobre l'Estatut de les Persones amb Discapacitat (DOGV núm. 4.479, d'11.04.2003), i el Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat (annex VIII).
k) informe detallat de l'empresa que acredite que el projecte complix les condicions per a obtindre la condició d'obra audiovisual i cinematogràfica valenciana d'acord amb l'article 10.2 de la Llei 1/2006, de 19 d'abril, de la Generalitat, del Sector Audiovisual.
l) Per a assegurar el compliment de les condicions establides en la base segona, els sol·licitants hauran de presentar una declaració de totes les ajudes públiques obtingudes o sol·licitades per als mateixos costos subvencionables, així com de les ajudes de minimis rebudes durant els dos exercicis fiscals anteriors i durant l'exercici fiscal en curs, segons el model que figura com a annex VII.
4.3. Tota la documentació requerida amb la sol·licitud ha de dirigir-se a l'IVAC i presentar-se en el seu registre o enviar-se per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Amb la finalitat de facilitar la gestió administrativa, en el cas de presentar la documentació en un registre diferent del de l'IVAC podrà comunicar-se l'endemà per fax, telegrama o correu electrònic (ivac-lafilmoteca\_uwa@uaf.qp) a l'Institut.
4.4. Si la sol·licitud no inclou totes les dades exigides o hi falta alguna documentació especificada en els punts a, b, c, d, e, f, g, h, j, k i l de la base 4.2, s'instarà l'interessat perquè en el termini de deu dies corregisca estos defectes, amb l'advertència que en el cas que no ho faça es considerarà que ha desistit de la seua petició, segons disposa l'article 71.1 de la Llei 30/1992, de 26 de novembre. La documentació prevista en la base 4.2.i ha de presentar-se inexcusablement fins a la finalització del termini per a presentar sol·licituds, i en cas que no es faça es considerarà que s'ha desistit de la petició.
4.5. L'Institut Valencià de l'Audiovisual és l'òrgan competent per a l'ordenació i la instrucció del procediment de concessió de les ajudes.
4.6. Conforme a l'article 22.4 del Reial Decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, General de Subvencions, la presentació de la sol·licitud de subvenció comporta l'autorització del sol·licitant perquè l'IVAC puga obtindre de forma directa l'acreditació de les circumstàncies previstes en els articles 18 i 19 del mateix decret a través de certificats telemàtics.
5. Avaluació dels projectes i resolució de les sol·licituds
5.1. Per a l'avaluació dels projectes presentats pels sol·licitants, es constituirà una comissió avaluadora nomenada per la vicepresidència de l'Institut Valencià de l'Audiovisual Ricardo Muñoz Suay i de la qual formaran part:
- President: el vicepresident de l'Institut Valencià de l'Audiovisual Ricardo Muñoz Suay o persona en qui delegue.
- Vicepresident: el director de l'Institut Valencià de l'Audiovisual Ricardo Muñoz Suay.
- Secretari: una persona al servici de l'IVAC nomenat pel vicepresident de l'Institut Valencià de l'Audiovisual Ricardo Muñoz Suay.
- Vocals: un representant de l'administració, un altre serà proposat per la Direcció General de RTVV, i dos professionals independents de prestigi professional reconegut en els distints sectors de l'audiovisual.
5.2. Els criteris que es tindran en compte per a la valoració dels projectes presentats seran:
- Interés temàtic i argumental, i qualitat, del projecte (fins un màxim de 4 punts).
- Coherència entre el guió i el disseny de producció, i la viabilitat del finançament i de l'execució del projecte (fins un màxim de 4 punts).
- Historial de l'empresa productora, del guionista, del productor executiu i del director (fins un màxim de 2 punts).
5.3. Vist l'informe de la comissió avaluadora, el director de l'IVAC formularà una proposta de resolució provisional, que serà exposada al tauler d'anuncis de l'IVAC i en la pàgina web www.ivac-lafilmoteca.es. Passats deu dies, el vicepresident de l'IVAC elevarà una proposta de resolució definitiva a la presidenta de l'IVAC, que resoldrà l'adjudicació de les ajudes. La dita resolució haurà de ser dictada i publicada en el termini màxim de sis mesos a partir de la data de publicació de la convocatòria. En el cas que la convocatòria no siga resolta en el termini establit anteriorment, es consideraran desestimades totes les sol·licituds. La resolució d'adjudicació de les ajudes serà publicada en el Diari Oficial de la Comunitat Valenciana d'acord amb l'article 18 de la Llei General de Subvencions.
5.4. Abans que es dicte la proposta de resolució, els beneficiaris -empreses i autors- disposaran d'un termini de deu dies per a presentar la certificació positiva d'estar al corrent en les obligacions tributàries i amb la Seguretat Social, d'acord amb els articles 22 i 23 del Reial Decret 887/2006, de 21 de juliol, pel qual s'aprova el reglament de la Llei 38/2003, General de Subvencions. En el cas de no presentar esta documentació, la comissió avaluadora redactarà un nou informe excloent els sol·licitants que no hagen complit en el termini fixat l'obligació d'acreditar el compliment de les obligacions tributàries i amb la Seguretat Social establit en l'article 14.1.e de la Llei General de Subvencions.
5.5. Concedida la subvenció, els beneficiaris n'hauran de manifestar per escrit l'acceptació (annex IV) en un termini no superior als deu dies comptats a partir de la publicació en el Diari Oficial de la Comunitat Valenciana de la concessió de l'ajuda. Transcorregut el dit termini sense rebre l'acceptació expressa, es declararà que han perdut el dret a la subvenció concedida. És imprescindible l'acceptació d'ambdós beneficiaris de l'ajuda, l'empresa de producció i l'autor o autora del guió.
5.6. Preferència en la concessió de les ajudes. S'ha de complir el que disposen l'article 8 de la Llei 11/2003 de 10 d'abril, de la Generalitat, sobre l'Estatut de les Persones amb Discapacitat, i l'article 6 del Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat.
6. Obligacions dels beneficiaris (annex VI)
Són obligacions dels beneficiaris:
6.1. Presentar finalitzats els projectes subvencionats fins al 28 de desembre de 2009, data límit en què s'hauran d'entregar en el Registre General de l'Institut Valencià de l'Audiovisual Ricardo Muñoz Suay sis còpies del projecte, una de les quals mecanografiada i enquadernada, i les altres cinc en suport CD-ROM o DVD, que hauran de sotmetre's al vistiplau de la comissió avaluadora, que al seu dia va emetre un informe favorable sobre el projecte, el qual serà imprescindible per al pagament de l'ajuda.
6.1.1. Els projectes de llargmetratges i TV movies han de contindre com a mínim la documentació següent:
Llargmetratges i pel·lícules per a televisió:
a) Versió definitiva del guió en valencià i castellà.
b) Equip artístic i tècnic, amb cartes d'interés o còpies dels contractes dels actors i actrius i dels càrrecs tècnics principals en què es comprometen a participar-hi amb la productora en el projecte.
c) Pressupost, pla de treball, pla de finançament i pla d'explotació de la producció.
d) Cartes d'interés o contractes de coproducció, de venda de drets d'emissió, distribució o explotació.
e) Còpia original del contracte que acredite a l'empresa productora com a posseïdora de la cessió de drets sobre el guió per part del guionista, i, en el cas de tractar-se d'una obra literària preexistent, l'acreditació de l'opció de compra o cessió dels drets per mitjà de la còpia original del contracte.
f) Tota aquella documentació que l'empresa productora considere convenient i que forme part de la fase de desplegament del projecte (localitzacions, guions il·lustrats, etc.)
6.1.2. Els projectes de sèries de ficció per a televisió han de contindre com a mínim la documentació següent en valencià:
a) Elements que s'han de desplegar:
- Concepte
- Sinopsi
- Descripció de personatges
- Sociograma
- Espais
- Argument
b) Seqüències argumentals d'un cicle complet de la sèrie, escaletes i diàlegs, de la manera següent:
b1) Sèrie diària de 65 capítols de 30 minuts: seqüenciació argumental de 13 blocs narratius (corresponents a 13 setmanes aproximadament), escaletes de 5 capítols i guió dialogat de 2 capítols.
b2) Sèrie setmanal de 13 capítols de 50 minuts: seqüenciació argumental de 13 capítols, escaletes de 2 capítols i guió dialogat d'1 capítol.
c) Pressupost
d) Pla de producció
6.2. L'empresa productora haurà de presentar fins al 28 de desembre de 2009 els originals o la fotocòpia compulsada de les factures o justificants de despesa del desplegament de la producció el total dels quals siga igual o superior a l'ajuda concedida, i una declaració de les activitats realitzades finançades amb la subvenció i el seu cost, amb el desglossament de cada una de les despeses fetes.
6.3. L'empresa productora haurà de presentar fins al 28 de desembre de 2009 una declaració actualitzada de les subvencions sol·licitades, percebudes o concedides i per percepció d'altres administracions o institucions públiques o privades per a la mateixa finalitat, en què se'n justifique documentalment l'import.
6.4. L'empresa productora haurà de presentar fins al 28 de desembre de 2009 una autorització a la Generalitat per a la utilització de la producció en les activitats relacionades amb la política de promoció de l'audiovisual valencià, que haurà d'omplir-se d'acord amb l'annex V d'estes bases.
6.5. Fer constar en els títols de crèdit i en la publicitat i la propaganda, en el cas de realització de la pel·lícula i de difusió del projecte subvencionat, el patrocini de la Generalitat i de l'IVAC en la realització del projecte, incorporant-hi el logotip que es facilitarà en l'IVAC.
6.7. Hi és d'aplicació el règim sancionador establit en el títol IV de la Llei 38/2003, General de Subvencions.
6.8. La concurrència de qualsevol dels casos previstos en els articles 36 i 37 de la Llei General de Subvencions, així com l'incompliment de les obligacions establides en les bases d'esta convocatòria, seran causa de revocació de la subvenció i obligaran, si és el cas, a la devolució de les quantitats percebudes. Qualsevol alteració unilateral, per part del beneficiari, de les condicions tingudes en compte per a la concessió de l'ajuda podrà donar lloc a la modificació, o anul·lació, si és procedent, de la resolució de la concessió, amb la consulta prèvia de la comissió avaluadora corresponent.
7. Justificació i pagament de les ajudes
7.1. La tramitació del pagament d'estes ajudes començarà amb la justificació prèvia per part dels beneficiaris del compliment de les obligacions establides en el punt 6 d'este annex i la presentació dels justificants de despeses corresponents per un import mínim igual al de la quantitat subvencionada, o de qualsevol altre document amb validesa jurídica que permeta acreditar el compliment de l'objecte de la subvenció, datats el 2009. S'admetran fotocòpies compulsades o confrontades per personal funcionari habilitat a este efecte. Estos justificants hauran d'aportar-se fins al 28 de desembre de 2009 a l'Institut Valencià de l'Audiovisual Ricardo Muñoz Suay. A partir d'este dia el crèdit quedarà anul·lat i es perdrà el dret a cobrar l'ajuda concedida.
7.2. Es podrà avançar el cobrament de fins al 40% de la quantitat subvencionada a càrrec del pressupost de 2009 amb la presentació prèvia d'un aval bancari o d'una assegurança de caució per este import, que es depositarà a la Conselleria d'Economia, Hisenda i Ocupació a favor de l'Institut Valencià de l'Audiovisual. L'aval serà tornat, si és el cas, una vegada s'haja presentat la documentació justificativa i s'hagen complit les altres obligacions establides.
7.3. En el cas de realització de la producció, haurà de ser acreditada per l'empresa productora beneficiària de l'ajuda presentant el corresponent certificat d'obra audiovisual valenciana i una còpia en DVD de la pel·lícula.
7.4. Els crèdits pressupostaris destinats a esta convocatòria i disposats i no pagats per falta de justificació o perquè la justificació és insuficient o incorrecta, podran ser anul·lats quan concloga l'exercici, i el beneficiari perdrà el dret a percebre la subvenció assignada.
7.5. La comissió avaluadora ha de donar el vistiplau als projectes finalitzats i entregats fins al 28 de desembre de 2009. En el cas que la comissió avaluadora no done el vistiplau al projecte presentat, es revocarà l'ajuda concedida mitjançant una resolució.
7.6. El pagament de la subvenció concedida es farà efectiu després de l'aportació per part del beneficiari de la documentació requerida en la base 6 d'este annex i una vegada complit el requisit de la base 7.5.
8. Incompatibilitats. Casos exclosos
8.1. El gaudi d'estes ajudes és incompatible amb el simultani de qualsevol altra, siga d'entitat pública o privada, per al mateix treball; l'incompliment d'esta obligació per part del beneficiari donarà lloc al reintegrament de les quantitats percebudes i a l'exigència de l'interés de demora des del moment del pagament de la subvenció.
8.2. Estes ajudes són incompatibles amb les ajudes per a la creació de guions de llargmetratges cinematogràfics convocades per l'IVAC.
9. Documentació
Després de la publicació de la resolució d'adjudicació de les ajudes, se'n guardarà un exemplar a l'arxiu de l'IVAC.